

**Әртүрлі сыныптағы полигондарға орналастыруға арналған қалдықтардың тізбесін бекіту туралы**

***Күшін жойған***

Қазақстан Республикасы Қоршаған ортаны қорғау министрлігінің 2007 жылғы 2 тамыздағы N 244-Ө Бұйрығы. Қазақстан Республикасының Әділет министрлігінде 2007 жылғы 27 тамызда Нормативтік құқықтық кесімдерді мемлекеттік тіркеудің тізіліміне N 4897 болып енгізілді. Күші жойылды - Қазақстан Республикасы Экология, геология және табиғи ресурстар министрінің 2021 жылғы 7 қыркүйектегі № 361 бұйрығымен.

      Ескерту. Күші жойылды - ҚР Экология, геология және табиғи ресурстар министрінің 07.09.2021 № 361 (алғашқы ресми жарияланған күнінен бастап қолданысқа енгізіледі) бұйрығымен.  
      Ескерту. Тақырыбы жаңа редакцияда – ҚР Энергетика министрінің 24.08.2017 № 296 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.  
      Қолданушылардың назарына!!!   
      Қаулының қолданысқа енгізілу тәртібін 2-тармақтан қараңыз.

      Қазақстан Республикасының 9 қаңтар 2007 жылғы Экологиялық Кодекстің 17-бабы 25) тармақшасына сәйкес **БҰЙЫРАМЫН** :

      1. Қоса беріліп отырған Әртүрлі сыныптағы полигондарға орналастыруға арналған қалдықтардың тізбесі бекітілсін.

      Ескерту. 1-тармақ жаңа редакцияда – ҚР Энергетика министрінің 24.08.2017 № 296 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен

      2. Осы бұйрық бірінші рет ресми жарияланған соң, он күнтізбелік күн өткен соң қолданысқа енгізіледі.

|  |
| --- |
| *Министрдің м.а.* |

|  |  |
| --- | --- |
|  | Қазақстан Республикасы Қоршаған ортаны қорғау министрінің 2007 жылғы 2 тамыздағы № 244-Ө бұйрығымен бекітілді |

**Әртүрлі сыныптағы полигондарға орналастыруға арналған қалдықтардың тізбесі**

      Ескерту. Тізбе жаңа редакцияда – ҚР Энергетика министрінің 24.08.2017 № 296 (қолданысқа енгізілу тәртібін 4-т. қараңыз) бұйрығымен.

      Осы Әртүрлі сыныптағы полигондарға орналастыруға арналған қалдықтардың тізбесі 2007 жылғы 9 қаңтардағы Қазақстан Республикасының Экологиялық кодексі 17-бабының 25) тармақшасына сәйкес әзірленді және әртүрлі сыныптағы полигондарға орналастыруға арналған қалдықтардың тізбесін айқындайды.

**1-тарау. Жалпы ережелер**

      1. Қалдықтар құрамы мен қасиеттеріне байланысты мынадай сыныптағы полигондарда орналастырылуы мүмкін:

      1) 1-сынып – қауіпті қалдықтарды орналастыруға арналған полигон;

      2) 2-сынып – қауіпті емес қалдықтарды орналастыруға арналған полигон;

      3) 3-сынып – тұрмыстық қатты қалдықтарды орналастыруға арналған полигон.

      2. Белгілі бір сыныптағы полигонда қалдықтарды қабылдау өлшемшарттары былайша айқындалады:

      1) қоршаған ортаны (әсіресе жерасты және жерүсті суларын) және халықтың денсаулығын қорғау;

      2) полигон шегінде қалдықтарды қалыпты жағдайға келтіру процестерін қамтамасыз ету;

      3) қабылданатын қалдықтардың сапалық құрамы;

      4) қабылданатын қалдықтардың органикалық құрауыштарының саны және олардың биологиялық бұзылуға бейімділігі бойынша талаптар мен шектеулер;

      5) қорғаныш критерийлеріне сәйкес ықтимал қауіпті құрауыштардың санына қойылатын шектеулер;

      6) қалдықтар мен құралатын сүзінді сулардың экоуытты қасиеттері.

      3. Полигондарда мынадай қалдықтарды көму үшін қабылдауға тыйым салынады:

      1) сұйық қалдықтар;

      2) полигон жағдайында жарылатын, коррозиялы, қышқылданатын, өрт қаупі жоғары немесе өрт қаупі бар қауіпті қалдықтар;

      3) сумен реакцияға түсетін қалдықтар;

      4) медициналық немесе ветеринариялық мекемелердің жұқпалы болып табылатын қалдықтары;

      5) рекультивациялау кезiнде тұрақтандырушы материал ретiнде қолданылуын қоспағанда, пайдаланылған тұтастай шиналар және олардың бөліктері;

      6) жойылмайтын органикалық ластаушыларды қамтитын қалдықтар;

      7) пестицидтер;

      8) қабылдау өлшемшарттарын қанағаттандырмайтын қалдықтар;

      9) пластмасса, пластик, полиэтилен қалдықтары және полиэтилентерефталат орамасы;

      10) макулатура, картон және қағаз қалдықтары;

      11) құрамында сынап бар лампалар мен аспаптар;

      12) шыны сынықтары;

      13) түсті және қара металдар сынықтары;

      14) литий, қорғасын-қышқыл батареялары;

      15) электрондық және электр жабдықтары;

      16) құрылыс материалдарының қалдықтары;

      17) тамақ қалдықтары.

**2-тарау. 1-сыныпты полигондарда (қауіпті қалдықтар орналастырылатын полигондарда) орналастырылуға арналған қалдықтар**

      4. 1-сыныпты полигонда орналастырылатын қауіпті қалдықтар.

|  |  |  |  |
| --- | --- | --- | --- |
| № р/т | Қалдық және ол түзілетін өндіріс атауы | Сыртқы түрі және консистенциясы | Аса уытты компоненттері |
| 1 | 2 | 3 | 4 |
| 1 | Шайыркеспелтек – перхлоркөміртегі өндірісінің қалдығы | Паста тәріздес | Гексахлорбензол |
| 2 | Химия металлургиялық өндірістегі торий концентратының қалдығы | Қатты | Торий |
| 3 | Хлорорганикалық қышқылдар өндірісіндегі 4X3-57 порофор құрамдас қалдық | Қатты | Хлорорганикалық қосылыстар |
| 4 | Гальваникалық өндірістегі құрамында бес күкіртті фосфоры бар шаң | Қатты | Бес күкіртті фосфор |
| 5 | Каустикалық сода өндірісіндегі графиттегі сынап қалдығы | Қатты | Сынап |
| 6 | Гранозан өндірісіндегі белсендірілген көмірдегі сынап | Қатты | Сынап |
| 7 | Поливинил хлоридті үлдір мен пластикаттар өндірісіндегі қорғасын, сүрме, кадмий қосылыстарының қоспасы | Қатты | Қорғасын, сүрме, кадмий қосылыстары |
| 8 | Арнайы газ қоспалары өндірісіндегі арсин мен фосфин қоспасы бар сорбент | Қатты | Арсин, фосфин |
| 9 | Шамдарды өңдеуден қалған шыны | Қатты | Сынап |
| 10 | Кокс химиялық өндірістегі таскөмір реустері | Қатты | Бенз(а)пирен |
| 11 | Торийленген вольфрамнан жасалған бұйымдар өндірісіндегі құрамында торий бар қоқыр | Қатты | Торий |
| 12 | Күкірт қышқылды өндірістегі селен-сынапты қоқыр | Қатты | Сынап, селен |
| 13 | Никелдеу процесінде түзілетін қоқыр | Паста | Никель |
| 14 | Мұнай-химия өндірісіндегі қышқыл гудрон | Шайыр тәріздес масса | Күкірт қышқылы, мұнай өнімі |
| 15 | Этиленді сутексіздендіруден пайда болған катализатор | Қатты түйіршіктер | Хром оксидтері |
| 16 | Бутадиен өндірісінен пайда болған катализатор | Қатты түйіршіктер | Никель оксиді |
| 17 | Мыс өндірісінің күшала кегі | Қаттызат | Күшала қосылысы |
| 18 | Қалайы өндірісінің күшала –кальций кегі | Қатты | Күшала |
| 19 | Броморганикалық синтездің шайыр кеспелтегі | Паста | Броморганикалық қосылыстар |
| 20 | Фталий ангидриді өндірісінің шайыр кеспелтегі | Қатты зат | Фталий ангидриді |
| 21 | Синтетикалық желім өндірісінің қалдығы | Паста | Трикрезилфосфат, канифоль, поливинилхлорид |
| 22 | Аммиак өндірісіндегі моноэтаноламин айдамасының кубтік қалдығы | Шайыр тәріздес зат | Моноэтаноламин |
| 23 | Органикалық бояғыштар өндірісінің қалдығы | Паста | Анилин туындысы, пиридин |
| 24 | Дифениламин негізіндегі бояғыштар өндірісінің шайырлы қалдығы | Паста | Мырыш, дифениламин |
| 25 | Метанол өндірісінің шайыр кеспелтегі | Шайыр тәріздес | Дихлорценолдар |
| 26 | Хлорид конденсациясы жүйесінің қалдықтары | Қатты және паста тәріздес | Титан, ванадий тотықтары |
| 27 | Қорғасын өндірісіндегі арсенатты-кальций қалдықтары | Қатты | Арсенат |
| 28 | Бромсутекті қышқыл өндірісіндегі фтор- органикалық қосылыстар қалдығы | Қоқыр | Фторорганикалық қосылыстар |
| 29 | Трихлорэтилен өндірісінің қалдықтары | Қоқыр | Трихлорэтилен |
| 30 | Перхлорэтилен өндірісінің қалдығы | Қоқыр | Перхлорэтилен |
| 31 | Хлорпарафин өндірісінің қалдығы | Сілікпе тәріздес | Хлорпарафиндер |
| 32 | Фосфорорганикалық комплексондар өндірісіндегі фосфордың органикалық қосылыстарының қалдығы | Эмульсия | Фосфорорганикалыққосылыстар |
| 33 | Реактивтер өндірісіндегі кадмий, никель, қорғасын, ванадий, хром, қалайы, йод, мыс тұздарының қалдығы | Қатты | Кадмий, қорғасын, хром тұздары |
| 34 | Этилбензиламин өндірісінің қалдығы | Паста тәріздес | Дибензиламин |
| 35 | Магний, титан, ванадий шаңы – сирек металдар өндірісінің қалдығы | Қатты | Ванадий |
| 36 | Қорғасын-мырыш өндірісінің күшала-сүрме шаңы | Қатты | Сүрме, күшала |
| 37 | Коксхимиялық өндірістің бензолды ректификациялау цехының сульфаты бөлімінің қышқыл шайырлары | Қатты | Шайырлар |
| 38 | Фустар – тақтатасты өңдеу қалдықтары | Шайыр тәріздес | Фенол |
| 39 | Қорғасын-мырыш өндірісінің күшала-сүрме қожы | Қатты | Сүрме, күшала |
| 40 | Марганец қостотығының электролиттік өндірісіндегі марганец қоқырлары | Паста тәріздес | Маргенец қостотығы |
| 41 | Пайдаланылған катализатор | Қатты | Ванадий |
| 42 | Никель өндірісінің қалдығы, қорғасын-мырышкегі | Қатты | Мырыш, қорғасын,  никель, мыс |
| 43 | Пайдаланылған катализатор  (кез келген өндірістің) | Қатты | Хром тотығы |
| 44 | Фосфор өндірісіндегі газды тазарту қалдығы | Суспензия | Фосфор |
| 45 | Нитрил акрил қышқылы өндірісінің қалдығы | Паста тәріздес масса | Никель, мыс, кобальт тұздары |
| 46 | ТС концентраты өндірісінің қалдығы | Қатты | Сүрме |
| 47 | Бояғыштар және көмір қоспасындағы шайыр-кеспелтектер | Қатты | Бояулар |
| 48 | Құрамында мыс бар құйма - титан өндірісінің қалдығы | Қатты | Мыс |
| 49 | Вольфрам шикізатын күйдіру тозаңы | Қатты | Күшала |
| 50 | Диметилформамидті жаңғырту қалдығы, шайыркеспелтек | Тұтқыр масса | Диметилформамид |
| 51 | Сүрменің фтор тұздарымен қоспасы - хладон өндірісінің қалдығы | Пульпа | Сүрме, фтор |
| 52 | Дифенилоксидтің дифенилмен қоспасы – лакталған үлдір өндірісінің қалдығы | Қатты | Дифенилоксид, дифенил |
| 53 | Мастика өндірісінің қалдығы | Паста тәріздес | Асбест, майлар,  битум |
| 54 | Фторлы тұздар өндірісінің фтор-газдарды бейтараптандыру қоқырлары | Паста тәріздес | Фторлы тұздар |
| 55 | Бейтараптандырудан қалған түсті металдар гидрототығының қоқыры | Шлам | Мыс, мырыш, хром, никель |
| 56 | Болат балқыту өндірісінің фосфатты қождары | Қатты | Фосфор, ванадий |
| 57 | Ферроқорытпа өндірісінің қождары | Қатты | Хром, марганец |
| 58 | Эмульсия және майлау-салқындату сұйықтықтарының қалпына келтіру қалдықтары | Қоқыр | Эфирлі-экстра- гирленетін заттар |
| 59 | Кремнегель - фтор тұздары өндірісінің қалдығы | Паста тәріздес | Фторлы тұздар |
| 60 | Темір купоросы-титан қостотығы өндірісінің қалдығы | Паста тәріздес | Темір сульфаты |
| 61 | Пайдаланылған катализаторлар | Қатты | Ванадий тотығы |
| 62 | Темір күшала кегі | Қатты | Күшала |
| 63 | Пайдаланылған катализаторлар | Қатты | Кобальт, мырыш, никель қосындылары |
| 64 | Жартылай өткізгіш өндірісінің өңдеу материалдары | Қатты | Сынап, қорғасын |
| 65 | Гальваникалық өндірістің тазарту құрылғыларының шөгінділері | Паста тәріздес | Түсті ауыр металдар тотықтырғышы |
| 66 | Тақтатас өңдеудің кокс күл қалдығы | Қатты | Фенол |
| 67 | Жартылай өткізгіш өндірісінің қалдықтары | Қатты | Сынап, қорғасын |
| 68 | Жартылай өткізгіш өндірісінің сарқынды суларын залалсыздандыру қалдықтары | Паста тәріздес | Хром, ванадий |
| 69 | Прокат өндірісінің қабыршағы | Қатты | Теміртотығы |
| 70 | Фасонды-құю цехтарының қалдықтары | Қатты |  |
| 71 | Асбест өңдеу шаңы | Шаң | Асбест |
| 72 | Титан өндірісінің хлоридті балқымасы | Паста тәріздес | Хром, марганец |
| 73 | Титан өндірісінің пайдаланылған балқымасы | Қатты | Ванадий тотығы |
| 74 | Асбест қоспасы бар жыныс шаңы | Шаң | Асбест шаңы |
| 75 | Капролактам өндірісінің сілтілік ағындылары | Шайыр тәріздес | Натрий адинаттары |
| 76 | Изопрен өндірісінің катализаторлық қоқыры | Паста тәріздес | Хром тотығы |
| 77 | Құрамында фосфор бар сарқынды суларды тазартудың әк қоқыры | Суспензия | Фосфор |
| 78 | Жылумен өңделген фосфор қышқылын тазарту қоқыры | Паста тәріздес | Фосфор |
| 79 | Бейтараптандыру станциясының қоқыры | Паста тәріздес | Фосфор, фтор |
| 80 | Күшала қоқыры | Паста тәріздес | Күшала, фосфор |
| 81 | Байыту фабрикаларының қоқырлары мен қалдықтары | Суспензия | Кобальт, мырыш, мыс |
| 82 | Қара металлургия кәсіпорындарының шаң және газ тазарту құрылыстарының құрамында темір бар қоқырлары мен шаңдары | Қоқыр |  |
| 83 | Металлургиялық өндіріс қождары | Қатты |  |

      5. Қауіпті қалдықтардың тізімін қалыптастыру осы Тізбеге 1, 2 және 3-қосымшаларға сәйкес жүргізіледі. Осы Тізбеге 1-қосымшада тізбеленген қалдықтар осы Тізбеге 2-қосымшада тізбеленген компоненттердің және осы Тізбеге 3-қосымшада тізбеленген қасиеттердің кем дегенде біріне ие болуы тиіс.

**3-тарау. 2-сыныпты полигондарда (қауіпті емес қалдықтарды орналастыруға арналған полигондар) орналастыруға арналған қалдықтар**

      6. 2-сыныпты полигонда орналастырылатын қауіпті емес қалдықтар.

|  |  |
| --- | --- |
| № р/т | Қалдық атауы |
| 1 | Қауіпті емес қалдықтарға арналған полигондарда орналастыру критерийлеріне жауап беретін кез келген басқа текті қауіпсіз қалдықтар |
| 2 | Тұрақты, реактивті емес қауіпсіз қалдықтар (мысалы, қатайтылған, шыныланған) |
| 3 | Алюминий силикаты қоқыр СБ-Г-43-6 |
| 4 | Бентонит қалдықтар |
| 5 | Кальций карбиді өндірісінде пайдаланылған графит |
| 6 | В6 витамині өндірісінің құрамында гипсі бар қалдықтары |
| 7 | Қайнағыш-әк, әктас, сөнген соң қалған қоқыр |
| 8 | Борлардың химиялық тұндырылған қатты қалдықтары |
| 9 | Өңделген брикеттер түріндегі алюминий тотығы (АlСl 3 өндірісінде) |
| 10 | Кремний тотығы (ПВХ және АlСl 3 өндірісінде) |
| 11 | Паратит - қалдығы |
| 12 | Натрий сульфаты тұздарының балқымасы |
| 13 | Силикагель (уытты емес газдарды сусыздандыру адсорберлері) |
| 14 | Өндіріс силикагелі пресс-фильтрлерінің қоқырлары (құрамында балшық пен кремнезем бар) |
| 15 | Түйіршікті сода қоқыры |
| 16 | Сода-цемент өндірісінің CaSO4 түріндегі дистиляция қалдықтары |
| 17 | Құрамында ауыр металлдары жоқ пішіндік стерженьдік қоспалар |
| 18 | Химиялық суды тазарту және суды жұмсарту қоқырлары |
| 19 | Лакты эпоксидті шайырлар өндірісінің ағынды суларының хлорид натрий шөгінділері |
| 20 | Стандартты емес хлорлы әк |
| 21 | Шифер өндірісінің қатты қалдықтары |
| 22 | Көмір, торф, тақта тас немесе тұрмыстық қалдықта жұмыс істейтін ЖЭО, қазандықтардың қождары |
| 23 | Ажарлау материалдары |

**4-тарау. 3-сыныпты полигондарда (қатты тұрмыстық қалдықтарды орналастыруға арналған полигондарда) орналастыруға арналған қалдықтар**

      7. 3-сыныпты полигонда орналастырылатын тұрмыстық қатты қалдықтар.

|  |  |
| --- | --- |
| № р/т | Қалдық атауы |
| 1 | Қайта өңдеуге келмейтін, адамның тіршілік әрекеті нәтижесінде үй шаруашылығында түзілетін коммуналдық қалдықтар |
| 2 | Қайта өңдеуге келмейтін, құрамы және түзілу сипаты бойынша коммуналдық қалдықтарға жақын өндіріс қалдықтары |

|  |  |
| --- | --- |
|  | Әртүрлі сыныптағы полигондарға орналастыруға арналған қалдықтардың тізбесіне 1-қосымша |

**Құрамында 2-қосымшада тізбеленген компоненттердің кез келгені бар және 3-қосымшада тізбеленген қасиеттердің кез келгеніне ие қалдықтар қауіпті болады**

      1) фармацевтикалық, медициналық және ветеринариялық химиялық қосылыстар;

      2) ағаш консервациясы кезінде қолданылатын заттар;

      3) биоцидтер және фито-фармацевтикалық субстанциялар;

      4) еріткіштер ретінде қолданылатын заттардың шөгінділері;

      5) құрамында цианидтері бар тұздар;

      6) мұнай өнімдерін айдау, дистиляция немесе кез келген пиролитикалық процестен соң алынатын шайырлы заттар (мысалы, куб қалдықтары);

      7) сия, бояулар, пигменттер, бояғыштар, лактар;

      8) шайырлар, латекс, пластификаторлар, желімдер;

      9) адамға және/немесе қоршаған ортаға әсері белгісіз, зертханалық тәжірибелерде алынған белгісіз (жаңа) химиялық заттар (мысалы, зертханалық шөгінді);

      10) фотоүлдірді өңдеуге арналған химикаттар;

      11) полихлоридті дибензо-п-диоксиндер тобының кез келген затымен ластанған кез келген материалдар;

      12) сабын, май немесе өсімдік немесе жануар текті балауыз;

      13) еріткіштер ретінде пайдаланылмайтын галогендірілмеген органикалық субстанциялар;

      14) құрамында металл немесе металл қосылыстары жоқ органикалық емес субстанциялар;

      15) күл және/немесе қождар;

      16) топырақ, құм, балшық, соның ішінде жер қазу жұмыстары нәтижесінде пайда болған;

      17) құрамында цианидтер жоқ тұздар;

      18) металл үгіндісі мен шаңы;

      19) пайдаланылған каталитикалық материалдар;

      20) қоршаған ортаны ластау деңгейін төмендету жөніндегі операциялардан соң пайда болған қалдық (мысалы, сүзгілермен жиналатын шаң);

      21) декарбонизация қалдығы;

      22) ион ауысу колоннасы қалдығы;

      23) бактарды және/немесе құрал-жабдықтарды тазалаудан қалған қалдық;

      24) ластанған құрал-жабдық;

      25) 2-қосымшада тізбеленген компоненттердің кем дегенде біреуімен ластанған контейнерлер (мысалы, орама, газ баллондары);

      26) аккумуляторлар және батарейкалар;

      27) өсімдік майлары;

      28) 3-қосымшада тізбеленген кез келген қасиеттерге ие, тұрмыстық қалдықтарды селективті іріктеу кезінде пайда болған материалдар;

      29) Құрамында 2-қосымшада тізбеленген кез келген компоненттер бар және 3-қосымшада тізбеленген қасиеттерге ие кез келген қалдықтар.

|  |  |
| --- | --- |
|  | Әртүрлі сыныпты полигондарда орналастыруға арналған қалдықтар тізімдемесіне 2-қосымша |

**3-қосымшада тізбеленген қасиеттерге ие болған жағдайда, қалдықтарды қауіпті заттарға айналдыратын компоненттер**

      1) бериллий, бериллийдің қосындылары;

      2) хромның (VI) қосындылары;

      3) кобальттің қосындылары;

      4) никельдің қосындылары;

      5) мыстың қосындылары;

      6) мырыштың қосындылары;

      7) күшала, күшала қосындылары;

      8) селен, селеннің қосындылары;

      9) күміс қосындылары;

      10) кадмий, кадмийдің қосындылары;

      11) қалайы қосындылары;

      12) сүрме, сүрме қосындылары;

      13) теллур, теллурдің қосындылары;

      14) барий сульфатын қоспағанда, барий қосындылары;

      15) сынап, сынаптың қосындылары;

      16) таллий, таллийдің қосындылары;

      17) қорғасын, қорғасынның қосындылары;

      18) органикалық емес сульфидтер;

      19) фторлы кальцийді қоспағанда, фтордың органикалық емес қосындылары;

      20) органикалық емес цианидтер;

      21) келесі сілтілік металлдар: литий, натрий, калий, кальций, магний қарапайым нысандағы магний;

      22) қышқылдардың құрғақ қалдықтары;

      23) негізгі ерітінділердің құрғақ қалдықтары;

      24) фосфор: минералды фосфаттарды қоспағанда, фосфор қосындылары;

      25) карбонильді металлдар;

      26) тотықтар;

      27) хлораттар;

      28) перхлораттар;

      29) азидтер;

      30) полихлоридті бифенилдер және/немесе терфенилдер;

      31) биоцидтер мен фито-фармацевтикалық субстанциялар;

      32) креозот;

      33) изоцианаттар, тиоцианаттар;

      34) органикалық цианидтер (мысалы, нитрилдер);

      35) фенолдар, фенол қосындылары;

      36) инертті полимерлі материалдар мен осы қосымшада аталған басқа заттарды қоспағанда, органогалогенді қосындылар;

      37) ароматты қосындылар, полициклді және гетероциклді органикалық қосындылар;

      38) алифатикалық аминдер;

      39) ароматты аминдер;

      40) эфирлер;

      41) күкірттің органикалық қосындылары;

      42) полихлорлы дибензофуран тобының кез келген заттары;

      43) полихлорлы дибензо-п-диоксин тобының кез келген заттары;

      44) көмірсутектер және олардың осы қосымшаның басқа тармақтарында аталмаған оттекті, азотты және/немесе күкіртті қосындылары.

|  |  |
| --- | --- |
|  | Әртүрлі сыныпты полигондарда орналастыруға арналған қалдықтар тізімдемесіне 3-қосымша |

**Заттарды қауіптіге айналдыратын қасиеттер**

      1) "Тітіркендіруші": терімен немесе шырышты қабықпен қысқа, ұзақ мерзімді немесе көп мәртелік жанасуы нәтижесінде қабынуға әкелетін, коррозияға ұшырамайтын препараттар мен субстанциялар.

      2) "Зиянды": ағза ішіне немесе теріге түскенде денсаулықтың шектелген қатеріне әкелуі мүмкін препараттар мен субстанциялар;

      3) "Уытты": адам ағзасына немесе теріге түскен жағдайда күрделі, жедел немесе созылмалы ауруға, тіпті қаза болуына әкелуі мүмкін субстанциялар мен препараттар (соның ішінде жоғары уытты субстанциялар мен препараттар);

      4) "Канцерогенді": ағзаға немесе теріге түскен жағдайда обыр ауруына әкелуі мүмкін немесе осы ауруға шалдығу қатерін жоғарылатуы мүмкін субстанциялар;

      5) "Тератогенді": ағзаға немесе теріге түскен жағдайда тұқым қуалайтын кемтарлыққа әкелуі мүмкін немесе олардың қатерін жоғарылатуы мүмкін субстанциялар мен препараттар;

      6) "Мутагенді": ағзаға немесе теріге түскен жағдайда тұқым қуалайтын генетикалық кемістіктерге әкелуі мүмкін немесе олардың қатерін жоғарылатуы мүмкін субстанциялар мен препараттар;

      7) Оларды жойған соң, өзінен жоғарыда аталған қасиеттердің кез келгеніне ие басқа бір субстанцияларды бөлуге қабілетті субстанциялар мен препараттар (мысалы, фильтраттар);

      8) "Экоуытты": кем дегенде қоршаған орта элементіне дереу немесе кейінірек қауіп төндіретін немесе төндіруі мүмкін субстанциялар мен препараттар.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК